JohanHeinsen/ENO huggingface dataset:
Odense Adresse-Contoirs Efterretninger, 1835-01-16
Storbrittannien. Parlamentsvalgene, - hvis store Vigtighed i dette Øieblik er noksom indlysende –, ere i fuld Gang, og Efterretningerne fra London, som nu naae til den 9d., bekræfte fuldkomment den i Tirsdagsavisen velvilligen meddeelte Privatberetning om Whigernes Overvægt ved Valgene i London. Foreløbigen maae vi henlede Læsernes Opmærksomhed paa Valgmaaden i Engelland. Den første Valgdag aabner den præsiderende Embedsmand Vælgernes Forsamling med at forelæse Valgindkaldelsen og Akten imod forbudne Valgmachinationer og Bestikkelser. Derpaa følge Talerne af Valgkandidatens meest anseete Venner, af hvilke den Ene andrager paa den Foreslaaedes Udnævnelse og de Andre understøtte dette Andragende. Til Slutning afstemmes; men kun ved at række Hænderne i Veiret. Bliver Resultatet af denne Afstemning tvivlsomt, eller forlanges det af Vennerne af en Kandidat, som er falden igjennem, saa begynder den følgende Dag den anden Afstemning, ved hvilken da enhver vælger maa give sit Votum til Protokols (poll). Først her kunne Stemmerne tælles. Denne foreløbige bemærkning gjør det Øvrige forstaaeligere. Valgrækken aabnede denne Gang Borgflekken Southwark (den sydlige Deel af Hovedstaden), og dette første Valg har strax indjaget Times en saadan Skræk, at den udraaber: "bliver det saaledes ved, saa ere det brittiske Monarkies Dage talte!" Valget faldt nemlig eenstemmigt paa Dhrr. Humphery og D. W. Harvey, tvende Radikale, som love ubetinget Opposition imod Torv Ministeriet. Allerede Aftenen forud vare Vælgerne, 4000 i Tallet, blevne enige om Valget, som modtoges med en talrig Menneskemasses Jubel.
Odense Adresse-Contoirs Efterretninger, 1835-01-16
Det saaledes vakte Haab om Oppositionspartiets Seier bestyrkes endvidere ved Valgakten i Hovedstadens City. Den første Afstemning faldt aldeles ud til Fordeel for Reform-Kandidaterne; i den hele Forsamling vare neppe Hundrede, som ikke rakte Haanden i Veiret. De ministerielle Kandidater vilde imidlertid ikke lade det beroe ved dette Nederlag og forlangte ved deres Kommittee den anden Afstemning for næste Dag; men til hvilken Nytte, sees deraf, at "Koureren" af 9 d. aabner sit Blad med følgende, stort trykte Linier: "Hovedstadens Valgdistrikter have givet Landet et glimrende Exempel, og det er nu vist, at af alle de 16 Medlemmer, som de sende til Parlamentet, vil ikke et eneste understøtte det nuværende Ministerium!"¬
Odense Adresse-Contoirs Efterretninger, 1835-01-16
J selve Londons Cit erholdt de fire Reform=Kandidater, en glimrende Seier over deres trende Rivaler af Torypartiet. For hver især optraadte to Venner, hvorhos desuden hver Kandidat holdt en lang Tale, Reformisterne størstedeels under idelige bifaldsyttringer, Torverne under Piben og Skrigen. Den anden Afstemning gav det Resultat, at af de fire Reform-Kandidater: Dhrr. Wood, Pattison, Crawford og Grote, havde den laveste henimod 1400 Stemmer meere end den høieste Torv. Dette er det bedste Svar paa den saakaldte loyale Adresse til Kongen, om hvilken de ministerielle Blade paastode, at den indeholdt Udtrykket af den i City herskende politiske Anskuelse. Dette Exempel have alle Hovedstadens Distrikter fulgt og ville sende ikke allene Reformister, men adskillige endog Radikale til Parlamentet. Lignende Efterretninger indløbe fra mange Steder i Landet; men paa saadanne Steder, hvor Valgene kunne beherskes ved Andres Penge, have Torverne seiret.
Odense Adresse-Contoirs Efterretninger, 1835-01-16
Resultatet af alle hidtil bekjendte Valg er: Reformister 124, Torver 99.
Odense Adresse-Contoirs Efterretninger, 1835-01-16
Frankerig. De stærke Angreb, hvorfor Ministeren Guizot i den sidste Tid har været udsat, især for at skulle have taget Deel i Redaktionen af den legitimistiske Ghenter Moniteur, have bevæget Moniteuren til at erklære denne beskyldning for aldeles usand. Naar iøvrigt "Journal des Debats bebreider Oppositionen, at den blandede saa mange Personligheder i sit Angreb paa Hr. Guizot under de sidste Debatter, forglemmer den, at det netop var Ministeren, som selv fremkaldte disse, ved et personligt Udfald paa Hr. Odillon-Barrot. Kongen skal have gjort et sidste Forsøg paa at formaae Fyrst Talleyrand til, atter at drage til London; men Oldingen har paa det bestemteste vægret sig derved, og skal derimod have ansøgt om, at maatte trække sig tilbage i Privat livet, ved hvilken Leilighed han skal have tilstillet Kongen et yderst mærkeligt Brev, et Slags politisk Testament, der skal overgives til Trykken. Heller ikke lader det til, at General Sebastiani kommer til London, hvor hans Udnævnelse skal være misbilliget, og Man antager nu, at Grev de LatourMaubourg vil vorde udnævnt til denne Post.
Odense Adresse-Contoirs Efterretninger, 1835-01-16
De afskedigede Elever af den polytechniske Skole havde 20de alle hver især indsendt en Skrivelse med Bøn om, atter at maatte optages i Skolen, hvilket er bevilget dem, med Undtagelse af 20, hvis Underkastelses=Skrivelser ikke fandtes ydmyge nok. Dog har Man givet disse 14 Dages Betænkningstid. De Valgdistrikter, hvori nye Deputerede skulle vælges, synes at ville følge Paris's Exempel ved Hr. Salvertes Valg, og sende Oppositions=Medlemmer til Kammeret. Den ultra-liberale Hr. Garnier=Pages, som anbefaledes af Hr. Dupont (de leure), er allerede valgt i Mans.
Odense Adresse-Contoirs Efterretninger, 1835-01-16
Spanien. Fra Krigsskuepladsen haves aldeles ingen paalidelig Nyhed af nogen Betydenhed. Derimod siger et høist usandsynligt Rygte, at Christinernes hele Magter den 2 Januar ved Tafala eller ved Estella, 16,000 Md. stærk, bleven slagen af Carlisterne under Zumalacarregui. Disse Sidste skulle have været 18,000 Md. stærke, imedens Man hidtil kun anslog deres hele vaabendygtige Mandskab i alle 4 insurgerede Provindser til 15,000 Md. Vist synes det derimod at være, at Mina har afsat General Cordova, fordi han ikke skal have gaaet kraftigt nok tilværks imod Zumalacarrequi i Kampene fra den 11 til den 15 Decbr. Efter nogle Beretninger skulde Krigsministeren Llander have ifinde, at bortkalde Mina fra Kommanden; men dette vil forhaabentligen ikke bekræfte sig paa en Tid, da Regjeringen har erkjendt alle de Ansættelser, Grader, Titler og Gager, som tilstodes i den konstitutionelle Periode, hvilken Beslutning i Madrid er modtagen med almindeligt bifald. J Hovedstaden vare iøvrigt i den sidste Tid atter mange Rygter i Omløb om en forestaaende Ministerforandring.
Odense Adresse-Contoirs Efterretninger, 1835-01-16
Udenlandske Blandinger. Nederlandene. Et med den største Omhu og Soliditet i Rotterdam bygget, stort, tremastet Dampskib, Pylades, var i Decbr. f. A. af Kolonial=Departementet kjøbt til Tjeneste i Ostindien, og blevet udrustet, for at afgaae til Java. Den 2 d. Kl. 8 om Morgenen stak det i Søen, og allerede to Timer derefter mærkedes en Læk i Maskinkammeret. Uagtet nu en Masse af Pumper sattes i Bevægelse, var det ikke muligt, at holde det skjønne Skib flodt, og Mandskabet, 40 Mand, reddede sig, paa Een nær, som druknede, Kl. 11 om Aftenen over paa et ved Nødskud didkaldt Fiskerfartøi, og strax derefter sank Pylades, der i London var assureret for 300,000 Fr., og desuden i Amsterdam for 85,000.
Odense Adresse-Contoirs Efterretninger, 1835-01-16
Efter al Sandsynlighed har en Skjændselsdaad, som Man søger at efterspore, fremkaldt denne Ulykke. Skibet sidder fast paa den yderste Spidse af Ooster, hvor dets Skorsteen, er synlig, og Man vil forsøge Alt, for atter at gjøre det flodt igjen, hvortil flere Seil= og Dampskibe skulle tjene. Frankerig. Fra Paris meldes, at Grevinde LucchestPalli (Hertuginden af Berry) atter er bleven forløst med et Barn, som døde 24 Timer efter Fødselen.
Odense Adresse-Contoirs Efterretninger, 1835-01-16
Ministeren Thiers er med megen Høitidelighed optagen i det franske Akademie, ved hvilken Leilighed han afgav et nyt Exempel paa sit udmærkede Talertalent.
Odense Adresse-Contoirs Efterretninger, 1835-01-16
Schweitz. De tydske Flygtninge i Schweitz skulle befinde sig i den sørgeligste Stilling og kaste ængstelige Blikke ind i Fremtiden. Man skildrer Manges Tilstand saa frygtelig, at det maa vække Medlidenhed selv i de koldeste Hjerter. 3 Sed Schweitz har liidt et uventet Tab idet en af dets meest udmærkede Mænd, Schulthes, Edvard Pfyffers virksomme Liv er endt ved et Slagflod.
Odense Adresse-Contoirs Efterretninger, 1835-01-16
Fædrelandet. Skibs= og Handels=Efterretninger. Den danske KusFru Margretha, Kapitain P. Carstens, bestemt med Steenkul fra Hull til Altona, er den 23 f. M. i synkende Tilstand strandet under den hollandske Kyst; Mandskabet er reddet og en Deel af Takkelagen dreven land. Skib og Ladning ere totalt gaaede under.
Odense Adresse-Contoirs Efterretninger, 1835-01-16
Med Undtagelse af Havre er det i Kjøbenhavn aldeles stille i Kornmarkedet. Man har budet 3 Bcomk 8-10 s. for smuk Havre frit ombord i Provindserne; men ikkun faa melde sig som Sælgere. Hvede og Rug snarere lidt lavere. Byg uden Forandring.
Odense Adresse-Contoirs Efterretninger, 1835-01-16
Kunstflid. Tvillingbrødrene Møller fra Varde, et Par nittenaarige Ynglinge, have forfærdiget et særdeles udmærket Jern-Pengeskrin, som af Professorerne for de skjønne Kunster i Kjøbenhavn er blevet bedømt paa det Bedste, saa at Hs. Majestæt Kongen har med landsfaderlig Omhu taget sig af disse unge Kunstneres videre Uddannelse. Skrinet er sammensat af solide og dobbelte Jernplader, naar det er lukket er det for de med dets Jndretning Ubekjendte ikke muligt at see, hvor det skal oplukkes, og ifald en Uvedkommende vil forsøge at aabne det, ville der strax, saafremt Laaget tages kun 1/2 Tomme høit op, nedspringe to Staffer, og i samme Øieblik affyres to Pistoler, som ere skjulte indvendigt, hvorpaa Skrinet endda ikke vil kunne aabnes saavidt, at Pengene eller Kostbarhederne kunne udtages. Forden, som er bekjendt med Mekanismen, bortfalder naturligviis det Farefulde ved Oplukningen.
Odense Adresse-Contoirs Efterretninger, 1835-01-16
Videnskabelighed. Den bekjendte Skribent, Dr. juris Jens Kragh Høst, hvem en sørgelig Sygdom desværre i længere Tid havde fjernet fra Litteraturens Bane, har atter begyndt at yttre litteraire Livstegn, ved nogle Smaameddelelser i Roeskilde Avis.
Odense Adresse-Contoirs Efterretninger, 1835-01-16
Vor unge, talentfulde Landsmand, Violinisten Koch, kongl. Kapelmusikus, har ifjor paa sin Udenlandsreise ladet sig høre med meget bifald, navnligen blev han saavel i Triest, som i Venedig, hvert Sted tvende Gange fremkaldt, og italienske Tidender omtale ham med megen Hæder, især for hans skjønne Jntonering.
Odense Adresse-Contoirs Efterretninger, 1835-01-16
Blandinger. J Løbet af forrige Aar skal der paa det kjøbenhavnske Fattigvæsens Gield være afbetalt omtrent 40,000 Rbd., og endda skal Direktionen have seet sig istand, til, fra dette Aar at foreslaae en Nedsættelse i den hidtil saa trykkende Fattigskat for Hovedstaden af 30,000 Rbd.
Odense Adresse-Contoirs Efterretninger, 1835-01-16
Foranlediget ved, at fem Told- og Konsumtions=Under betjente i Odense uventet ere afskedigede fra denne deres Tjeneste, har en Jndsender, – som iøvrigt erklærer, at han aldeles ikke kjender, hvad de Afskedigede have forbrudt, eller hvori deres Strafskyldighed bestaaer, saa at det ingenlunde kan være hans Mening at ville fremføre et Ord til deres Forsvar –, i Kjøbenhavnsposten udtalt sin Overbeviisning om, hvor retfærdigt og billigt Krav enhver Statstjener, naar han, ifølge indløben Klage og i Medhold af nogle anførte og i Lovgivningen, af Kollegiet indstilles til Afskedigelse, har paa, forinden at blive hørt, for at han i sin Erklæring kan, i Henseende til den paaklagede Brøde og det derfor tilveiebragte indicielle Beviis, indskyde sig under Kongens strænge Retfærdighed, eller i Henseende til en af ham selv erkjendt Brøde, bonfalde hans Mildhed og Naade.
Odense Adresse-Contoirs Efterretninger, 1835-01-16
For Hovedgaarden Friederichsdal paa Lolland, med underliggende Tiender, der for 6 Aar siden ved offentlig Auction solgtes for omtrent 35,000 Rbd., er i denne Tid budet 54,000 Rbd. Det stadfæster sig saaledes ogsaa der, at Landeiendommene begynde at erholde meere Værdie, og meere og meere at hæve sig fra det lave Standpunkt, hvortil de vare nedsjunkne. Den (S. 22) omtalte Tungekræft iblandt Hestene har nu ogsaa yttret sig flere Steder i det nordlige Sielland, navnligen i Thorup og Melbye Sogne under Frederiksværks Gods; men skal endnu intetsteds have antaget en farlig eller foruroligende Karakteer.
Odense Adresse-Contoirs Efterretninger, 1835-01-16
Odense. Det er os en Glæde at kunne meddele den Efterretning, at Stiftets Biskop, Hs. H. Hr. Dr. theol. & philos. Faber, og vor Byes Borgermester, Hr. Justitsraad Reimuth, Begge have modtaget et nyt Beviis paa Hs. Majestæt Kongens høie Tilfredshed med deres Bestræbelser, idet det har behaget Allerhøistsamme at udnævne dem til Riddere af Dannebrogordenens fjerde Klasse.
Odense Adresse-Contoirs Efterretninger, 1835-01-16
Ved Odense Kjøbstads Forligelses=Kommission er i Aaret 1834 foretaget 173 Sager, hvis Udfald har været følgende: forligte og hævede 120, udsatte 10 og til Retten henviste 43, hvoraf dog kun 17 der ere indstævnte. Vinteren synes ikke at ville fornægte sin milde Karakteer; med Frosten er det atter forbi. Snee og Regn ønskes almindeligen, da Jorden endnu trænger til Væde efter den tørre Sommer. Egentlig Vandmangel spores dog ikke.
Odense Adresse-Contoirs Efterretninger, 1835-01-16
Skibsfarten vil formodentligen tidligt tage sin Begyndelse i dette Aar. Herfra er allerede et Fartøi iset ud af Kanalen, for at gaae til Norge.
Odense Adresse-Contoirs Efterretninger, 1835-01-16
Kjøbenhavns Børs-Kours den 13 Januar 1835. Hamb. 2 M. - k. S. 206 1/2. 4 pCt. uopsigelige RigsbankOblig. 101 a 101 1 Rbd. r. S. Spec. 206, solgt til 12 Mk. 6 1/4.4 pCt. norsk Laan ved Hambro. Bank-Disconto .... 4 pCt. og Søn af 1825. 101 a - B. Norske Spec. Sedl. pr. 100 Sp. 171 a 171 1/2 Rbd. Sedl. 4 pCt. do. af 1820. 101 - r. S. 4 pCt. Kongel. Obligationer 4 pCt. nye norske Oblig. af 1834. 101 a 101 1 i Bco. (u. Rente) 90 ½ a 91 R. Sedl. Nation. Obl. (af Laan 4 Febr. 3 PCt. nye dsk. Obl. (1 L. St. 14 Bcomk.) 73 4 - L. St. 1820) 102 a - Rbd. r. S.
Odense Adresse-Contoirs Efterretninger, 1835-01-16
AVERTISSEMENTS. Det blev vor sørgelige Pligt at bekjendtgjøre Slægt og Venner, at vor kjære Søster, Dorthe Nielsen, fød Wendelboe, Enke efter afg. Eskadronschirurg Nielsen, ved en blid og rolig Død den 11 dennes bortkaldtes herfra til et bedre Liv. De mange ædle Menneskevenner, som i hendes i flere Aar tiltagende Svaghed saa kjærligen rakte hende Hielp, modtage vores hjerteligste Tak. Odense den 14 Januar 1835. J. Wendelboe. M. Wendelboe.
Odense Adresse-Contoirs Efterretninger, 1835-01-16
Theatret i Odense. Søndagen den 18 Januar 1835 opføres: Diævlemøllen ved Wienerbjerget, Ridder=Skuespil med Sang i 4 Acter, efter et østerrigsk FolkeSagn, af F. Hensler. Musiken af Kapelmester W. Müller. Direktionen.
Odense Adresse-Contoirs Efterretninger, 1835-01-16
J Anledning af Hs. Majestæts vor allernaadigste Konges Fødselsdag, Onsdagen den 28 Januari førstkommende, bliver Bal paa Assens Raadhuus, der aabnes om Aftenen Kl. 6. Billetter a 4 Rbmk. Tegn pr. Stk. kunne erholdes hos Undertegnede. H. J. Schwartz, Assens den 14 Januari 1835. Brandinspekteur.
Odense Adresse-Contoirs Efterretninger, 1835-01-16
Fyens Stifts Hielpebibelselskab, holder Møde i Borgerskolens Værelser Onsdagen den 28 Januari førstkommende, om Middagen Kl. 12 1/2. Fyens Stifts litterære Selskab holder Møde i Borgerskolens Værelser Torsdagen den 29 Januari førstkommende, om Middagen Kl. 12.
Odense Adresse-Contoirs Efterretninger, 1835-01-16
Da jeg ofte har erfaret, til Tab for mit Jnstitut, at sammes Plan og Øiemed ei engang her i Byen er almindelig bekjendt, og det desuden i senere Tid er bleven betydeligt udvidet og forandret, samt vil for Fremtiden erholde en fuldkomnere Jndretning efter en mere udvidet Plan, saa finder jeg det passende og nødvendigt herved at tilkjendegive Byens og Provindsens Beboere, at min Skoles Hoved Øiemed er: 1) at meddele Eleverne en saadan Underviisning i de almindelige Realkundskaber, nyere Sprog og techniske Færdigheder, som efter Tidens Fordringer ansees nødvendig til den selskabelige og høiere borgerlige Dannelse; 2) (hvilket er dens vigtigste Opgave at bevirke dette paa en Maade, der ikke ved Bogstaven ihjelslaaer, men ved Aanden levendegiør, eller med andre Ord saaledes, at Elevernes samtlige Aandskræfter vækkes, udvikles og forædles overeensstemmende med en fornuftig Pædagogik Grundsætninger. Skolen er altsaa ifølge dens Natur en Realskole og dens Bestemmelse: reel menneskelig og høiere borgerlig Dannelse. Ved Siden deraf gives den for Fremtiden den Jndretning, at kunne forberede til en lærd Skoles nederste Klasser, samt til de 3 yngste Klasser paa Landkadet Akademiet, og ved planmæssig at udføre sidstnævnte Øiemed, haaber jeg, at Skolen vil blive benyttet ei blot af Byens, men og af Provindsens Beboere. At den især i senere Tid har modtaget mange Forbedringer, ved Elevernes Jnddeeling i flere Klasser, ved Anvendelse af flere pædagogiske Regler og en egen Fremgangsmaade i det Hele tildeels liig den Mariboske i Kjøbenhavn, ved Jndførelse af nyere og bedre Methoder, der især i Sprogunderviisning føre ulige lettere, hurtigere og sikkrere til Maalet, maa det ogsaa tillades mig her at anmærke. Odense den 16 Januar 1835. J. Sørensen.
Odense Adresse-Contoirs Efterretninger, 1835-01-16
Paa et Apothek søges en Lærling, som bør have nogle Forkundskaber i Latin og ellers være af god Opdragelse. Adressekontoiret anviser.
Odense Adresse-Contoirs Efterretninger, 1835-01-16
En duelig Seminarist, der er forsynet med troværdige Attester herom, kunde til 1 Mai 1835 blive antaget som Huuslærer, hos en kongelig Embedsmand i Nærheden af Veile, med aarlig Løn af 50 Rbd. Sølv og alting frit i Huset. Man behager at henvende sig til Institutbestyrer Sørensen i Odense.
Odense Adresse-Contoirs Efterretninger, 1835-01-16
For en duelig Handelsbetjent, som har lært Manufactur Handelen, er en Kondition strax at erholde. Adressekontoiret, anviser.
Odense Adresse-Contoirs Efterretninger, 1835-01-16
Hamp og Hampeblaar af bedste Qvalitet faaes i Skpd. og mindre Vægt til moderate Priser hos J. Nielsen. Plaringsvampe til de Dobercinske Platinafyrtøier ere indlagte til Salg hos M. Sachs, Vestergade 245. Of Et Par Dækkener og et Par Dækkengjorde er funden paa Landeveien imellem Odense og Eibye. Den retmæssige Eier kan erholde samme hos Forvalter Hansen paa Schousboe.
Odense Adresse-Contoirs Efterretninger, 1835-01-16
Paa Hjørnet af Nørregade og Vindegaden er følgende Bøger, indlagt til Salg: Edovart, Roman, 3 Mk. 12 s.; Røver-Ridderen 4 Mk.; Abelling den store Bandit 3 Mk. 12 s.; De tvende Morilloer 3 Mk. 4 s.; Romalino den frygtelige Pige Røver 1 Rbd. 1 Mk.; Marino Faliero, Sørgespil, 4 Mk. 8 s. Valkyrien 2 Mk. Heftet; Maanedsroser 2 Mk. Heftet; Rises Archiv 2 Mk. 8 s. og endeel andre Bøger og Landkort.
Odense Adresse-Contoirs Efterretninger, 1835-01-16
Flere Sorter god østersøisk Hør og Blaar, heglet Hør og Hampeblaar, samt god islandsk Uld og Klipfisk bekommes til de billigste Priser ved Vesterport hos J. J. Liimkilde. Nye flamske Sild og feed norsk Sild, krydrede An H. chiovis paa Glas, Stoltzer og Eidammer Ost, samt Fjellebroes fortrinlige gode Ævres=Oste, tilligemed alle Sorter nye Urtekramvarer er nylig arriveret og sælges til billigste Priser. Th. Thrane, paa Odense Overgade.
Odense Adresse-Contoirs Efterretninger, 1835-01-16
God dansk og islandsk Uld, russiske Svinebørster, lollandske graae Ærter, tørre Bamberger Kirsebær og fiin Bomuld, samt mange andre forskjellige nye og friske Varer bekommes til de billigste Priser hos J. H. C. Wecke, boende lige over for St. Hans Kirke i Odense.
Odense Adresse-Contoirs Efterretninger, 1835-01-16
Hos Undertegnede er at faae tilkjøbs en komplet nye Sprøire, tjenlig til en Kjøbstad eller Herregaard. Den er til Eftersyn hos Hr. Kancellieraad og Branddirekteur Theil i Svendborg, og kan faaes paa billige Vilkaar. Gamle Sprøiter modtages til Liqvidation efter deres Værdie. Svendborg den 9 Januar 1835. B. Scheel. En god Jagt paa 5 1/2 Kommercelæster og som fører 200 Tdr. svært Korn, ombygget ny 1828, godt udhalet med Seil og Redskab, anvises tilkjøbs af Skipper P. Clausen i Ærøeskjøbing. En Have paa omtrent 4 Skpr. Land, beliggende ved Assistentskirkegaarden, er tilkjøbs. Adressekontoiret anviser. Odense den 9 Januar 1835. Hele øverste Etage i Mad. Braadts Huus No. 626 i Adelgaden, som Lieuten, og Landmaaler Kühl beboer, er at faae for billig Leie fra førstkommende Paaske Flyttetid. Om Leien akkorderes med Lieutenant Kühl. J St. Jørgensgade No. 79 er tvende Værelser med Kjøkken og Spisekammer i øverste Etage, samt Tørvehuus, at erholde til Leie til Paaske Flyttetid 1835. Til Nedbrydelse agtes bortsolgt Lyststedet Tangaardhuus, som er beliggende i Ubberud Sogn. Samme er bygget af gode Materialier og bestaaende af 8 Fag Grundmuur og 12 Fag Bindingsværk, Alt muret med brændte Steen, samt 4 Fag, Tørvehuus, hvorom sluttes Kjøb med Eieren, Kjøbmand J Nielsen i Odense.
Odense Adresse-Contoirs Efterretninger, 1835-01-16
Skov-Auction. Mandagen den 26 Januar 1835, om Formiddagen Kl. 10, bliver udi Dyrehaugskoven ved Langensøe afholdt offenlig Auction over endeel fældede Eege og Bøge, samt 4 a 8 Alens Bøgerodstykker, tjenlige til Planker, Tømmer og alle Slags Gavntræe, samt Brændsel; ligeledes over endeel Bøgendhugning til Bjælker, Spær, Lægter og Brændsel. De Lysthavende ville behage at give Møde ved Langensøe, Hovedgaard. Langensøe Birketingskontoir den 15 Januari 1835. M. Knutzen.
Odense Adresse-Contoirs Efterretninger, 1835-01-16
Onsdagen den 21 denne Maaned, om Formiddagen Kl. 10, bliver i Hellerup Skove afholdt Auction over endeel Eege= og Bøgetræer paa Roden, hvoriblandt flere store Træer. Liebhaverne ville behage at møde ved Skovfogedhuset i Søllinge Bøgeskov. Lund. Hellerup den 14 Januar 1835.
Odense Adresse-Contoirs Efterretninger, 1835-01-16
Torsdagen den 22 d. M., Formiddag Kl. 9, bliver, efter Skifterettens Foranstaltning, afholdt offentlig Auction i Konditor Durys Gaard Nr. 212 i Graabrødrestræde over afg. Gibser Antonius Angelinis Efterladenskaber, bestaaende af nogle Gangklæder, et Sølv=Lommeuhr, endeel Gibsfigurer, Former og Modeller m.v. Hvilket herved bekjendtgjøres. Odense den 16 Januar 1835. Reimuth.